
Изх. №…………………………/…………..……2021г.
ДО 

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Предложение за изменение и допълнение на Правилата за реда, начина и условията за отпускане на еднократна финансова помощ на граждани от бюджета на Община Златоград. 

УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
През 2020г., по решение на Общински съвет Златоград, са приети Правила за реда, начина и условията за отпускане на еднократна финансова помощ на граждани от бюджета на Община Златоград. С моя Заповед № 174/20.05.2020г. е определена комисия за подпомагане дейността на Постоянните комисии към Общински съвет Златоград, която да изготвя и окомплектова необходимия набор от документи с обобщена информация, при подадени молби за отпускане на еднократна финансова помощ от бюджета на общината.
В процеса на своята работа, по окомплектоване и обобщаване на предоставяната информация от лицата, кандидатстващи за еднократна финансова помощ, комисията е констатирала необходимостта от допълване на съществуващите правила. Това се налага с цел да се прецизира предоставянето на еднократна финансова помощ за лица, които са със здравни проблеми и са с доказана финансова невъзможност за тяхното разрешаване.

На основание чл. 26, ал. 2 от Закона за нормативните актове и във връзка с чл. 77 от Административно процесуалния кодекс, през месец април, на интернет страницата на Община Златоград, бяха поставени Мотиви за изменение и допълнение на Правилата за реда, начина и условията за отпускане на еднократна финансова помощ на граждани от бюджета на Община Златоград (Приети с Решение № З 83 от 29.04.2020 г. на Общински съвет – Златоград), както и Проект за изменение и допълнение на Правила за реда, начина и условията за отпускане на еднократна финансова помощ на граждани от бюджета на Община Златоград.   Заинтересованите лица имаха възможност, в 30-дневен срок от публикуването, да направят предложения и да изразят становища по представения Проект за изменение и допълнение на правилата.

Предлагам на вашето внимание, за обсъждане и приемане, Проект за изменение и допълнение на Правилата за реда, начина и условията за отпускане на еднократна финансова помощ на граждани от бюджета на Община Златоград.
При положително становище от Ваша страна, предлагам и следния проект за                           

Р Е Ш Е Н И Е

На основание чл. 21, ал.2 от ЗМСМА и във връзка с чл. 79 от Административно процесуалния кодекс, Общински съвет Златоград

                                                          Р Е Ш И :


Приема Проекта за изменение и допълнение на Правилата за реда, начина и условията за отпускане на еднократна финансова помощ на граждани от бюджета на Община Златоград, приети с Решение № № З 83 / 29.04.2020 г. на Общински съвет Златоград, в сила от 01.04.2020г., както следва: 
§1. Текстът на съществуващия чл.16 се отменя и се заменя с нов чл.16, със следното съдържание:


Чл. 16 (1) Помощите по чл. 3 се отпускат, когато са представени всички необходими документи и те отговарят на декларираните, с които е доказана потребността от финансова помощ, както и други документи, отнасящи се до спецификата на искането за отпускане на помощ.


(2)Еднократната финансова помощ се отпуска за решаването на тежки здравни проблеми, както следва:

· за закупуване на лекарства, чиято употреба не е постоянна;

· за оперативно лечение;

-     за следоперативно възстановяване.


(3)Представените разходооправдателни документи да бъдат издадени в годината, за която се кандидатства за отпускане на еднократна финансова помощ.


(4)Еднократната финансова помощ се отпуска на база средномесечен доход на член от семейството за предходните 6 (шест) месеца от подаване на заявлението, както следва:

· За лица без доход-предоставяне на средства, в размер на 100% от сумата, определена за линия на бедност за страната; 

· За лица с доход до 200 лв.- предоставяне на средства в размер на 90% от сумата, определена за линия на бедност за страната; 

· За лица с доход от 200 лв. до сумата определена за линия на бедност - предоставяне на средства в размер на 80% от сумата, определена за линия на бедност за страната; 

· За лица с доход от сумата, определена за линия на бедност до минималната работна заплата за страната - предоставяне на 50% от сумата, определена за линия на бедност за страната;

· При доходи, надвишаващи с 10% минималната работна заплата, определена за страната - предоставяне на 30 % от сумата, определена за линия на бедност за страната;

· При доходи, надвишаващи с 20% минималната работна заплата, определена за страната - предоставяне на 20 % от сумата, определена за линия на бедност за страната;

· При доходи надвишаващи 30% минималната работна заплата, определена за страната, предоставяне на 10 % от сумата определена за линия на бедност за страната;“


(5)Средно месечният доход на член от семейството се формира от:


т.1. доходи от трудова дейност;


т.2. пенсии;


т.3. парични обезщетения за безработица;


т.4. парични обезщетения при временна неработоспособност;


т.5. парични обезщетения за майчинство;


т.6. месечни добавки за деца;


т.7. други, извън тези по трудова дейност.

§2. Настоящите Правила за изменение и допълнение на Правилата за реда, начина и условията за отпускане на еднократна финансова помощ на граждани от бюджета на Община Златоград, са приети с Решение № ……………………. на Общински съвет Златоград и влизат в сила от деня на приемането им.
С уважение,

МИРОСЛАВ ЯНЧЕВ

Кмет на Община Златоград

Изготвил,

Красимира Бозова
мл. експерт  „СД и проекти”
Съгласували,
Ирина Иванова

Директор на дирекция „ИР, ОП, СД и ВО“

Златка Цекова

Директор на дирекция  „АПИО,ОС и З”,  той и юрисконсулт
Елмира Угорлиева-Пехливанова

Заместник-кмет на Община Златоград




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

